Dino Risi, naixito de Milán (Reino d'Italia, hue Italia) o 23 d'aviento de 1916 y muerto en Roma o 7 de chunio de 2008, estió un director y guionista italián, considerato, con Mario Monicelli, Luigi Comencini, Nanni Loy u Ettore Scola como uno d'os prencipals representants d'o cine de comedia en o cine italián. D'entre as suyas cintas, cal destacar Il sorpasso (1962, con Vittorio Gassman y Jean-Louis Trintignant), I mostri (1963, con Vittorio Gassman y Ugo Tognazzi) Operazione San Gennaro (1966, con Totò, Nino Manfredi y Senta Berger), In nome del popolo italiano (1971, con Ugo Tognazzi y Vittorio Gassman) u Fantasma d'amore (1981, con Romy Schneider y Marcello Mastroianni). Por o suyo treballo recibió quantos premios cinematograficos, italians u foranos.